CELEX: 31988R1674
Language: el
Date: 1988-06-15 00:00:00
Title: Κανονισμός (ΕΟΚ) αριθ. 1674/88 της Επιτροπής της 15ης Ιουνίου 1988 για την τροποποίηση του κανονισμού (ΕΟΚ) αριθ. 2262/87 για τον καθορισμό των λεπτομερειών εξαγωγής βουτύρου παρεμβάσεως με κοινωνικό προορισμό προς τις αναπτυσσόμενες χώρες

Avis juridique important

|

31988R1674

Κανονισμός (ΕΟΚ) αριθ. 1674/88 της Επιτροπής της 15ης Ιουνίου 1988 για την τροποποίηση του κανονισμού (ΕΟΚ) αριθ. 2262/87 για τον καθορισμό των λεπτομερειών εξαγωγής βουτύρου παρεμβάσεως με κοινωνικό προορισμό προς τις αναπτυσσόμενες χώρες  

Επίσημη Εφημερίδα αριθ. L 150 της 16/06/1988 σ. 0017 - 0018

***** ΚΑΝΟΝΙΣΜΟΣ (ΕΟΚ) αριθ. 1674/88 ΤΗΣ ΕΠΙΤΡΟΠΗΣ  της 15ης Ιουνίου 1988  για την τροποποίηση του κανονισμού (ΕΟΚ) αριθ. 2262/87 για τον καθορισμό των λεπτομερειών εξαγωγής βουτύρου παρεμβάσεως με κοινωνικό προορισμό προς τις αναπτυσσόμενες χώρες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1109/88 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 2262/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3089/87 (4), προβλέπει την εξαγωγή το αργότερο στις 15 Ιανουαρίου 1988 ορισμένων ποσοτήτων βουτύρου παρεμβάσεως αποκλειστικά με προορισμό την Αλγερία και την Αίγυπτο, με ειδικές συνθήκες·  ότι οι οικονομικές και κοινωνικές δυσκολίες οδήγησαν τις αρχές της Αλγερίας, της Αιγύπτου και της Τυνησίας να ζητήσουν, κατ' εξαίρεση να μπορέσουν να εισαγάγουν ορισμένες ποσότητες βουτύρου με παρόμοιους όρους με εκείνους που προσφέρθηκαν κατά το 1987· ότι θα πρέπει να διατεθεί μέρος του βουτύρου παρεμβάσεως για το οποίο ισχύει επί του παρόντος ένα πρόγραμμα διαθέσεως, για την εξαγωγή προς τις τρίτες χώρες που το ζητούν, προκειμένου να καλυφθούν τουλάχιστον εν μέρει στις χώρες αυτές, οι ανάγκες σε βασικά προϊόντα διατροφής·  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη εντός τις προθεσμίας που καθορίστηκε από τον Πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2262/87 τροποποιείται ως εξής:  1. Το άρθρο 1 αντικαθίσταται από το ακόλουθο κείμενο:  «Άρθρο 1  1. Πραγματοποιείται, με τους όρους που προβλέπονται στον παρόντα κανονισμό, η πώληση σε καθορισμένη τιμή βουτύρου που αγοράσθηκε σύμφωνα με το άρθρο 6 παράγραφος 1 του κανονισμού (ΕΟΚ) αριθ. 804/68 παρασκευασμένο τουλάχιστον δεκαοχτώ μήνες πριν από την ημέρα συνάψεως της συμβάσεως πωλήσεως.  2. Το βούτυρο πωλείται προκειμένου να εξαχθεί αποκλειστικά με προορισμό:  - την Αλγερία, έως 6 000 τόνους,  - την Αίγυπτο, έως 6 000 τόνους,  - την Τυνησία, έως 4 000 τόνους,  είτε ως έχει, είτε μετά μεταποίησή του σε βουτυρέλαιο.»  2. Στο άρθρο 5 παράγραφος 2, οι όροι «στο Παράρτημα» αντικαθίστανται από τους όρους «στο Άρθρο 1».  3. Στο άρθρο 6 παράγραφος 2, το τρίτο εδάφιο διαγράφεται.  4. Στο άρθρο 7α:  - στην παράγραφο 1 οι όροι «και προοριζόμενο για την Αίγυπτο» διαγράφονται·  - η παράγραφος 7 διαγράφεται.  5. Προστίθεται το ακόλουθο άρθρο:  «Άρθρο 7β  1. Το βούτυρο αναλαμβάνεται από τον μεσάζοντα πριν από τις 16 Σεπτεμβρίου 1988, ημερομηνία από την οποία ο μεσάζων υπέχει τις δαπάνες αποθηκεύσεως. Οι δαπάνες αυτές πληρώνονται πριν από την ανάληψη του βουτύρου.  2. Η τιμή που καθορίζεται στο άρθρο 2 παράγραφος 1 πληρώνεται από το μεσάζοντα και η εγγύηση που καθορίζεται στο άρθρο 2 παράγραφος 1 πληρώνεται από το μεσάζοντα και η εγγύηση που καθορίζεται στο άρθρο 6 παράγραφος 2 συνιστάται από αυτόν, στον οργανισμό παρεμβάσεως για κάθε ποσότητα, που προτίθεται να αποσύρει, το αργότερο στις 15 Σεπτεμβρίου 1988 και πριν από την ανάληψη του βουτύρου.  3. Η αποδοχή της δηλώσεως εξαγωγής προς μία από τις χώρες που αναφέρονται στο άρθρο 1 πρέπει να γίνει το αργότερο στις 31 Δεκεμβρίου 1988.»  6. Το άρθρο 9 διαγράφεται.  7. Το Παράρτημα αντικαθίσταται από το ακόλουθο Παράρτημα:  «ΠΑΡΑΡΤΗΜΑ  Αρμόδιες αρχές που αναφέρονται στο άρθρο 11 παράγραφος 1 δεύτερο εδάφιο:  - για την Αλγερία, αφενός μεν, η Direction Generale des douanes και αφετέρου η Enapal,  - για την Αίγυπτο, αφενός μεν, η Direction Generale des douanes και αφετέρου η Estram,  - για την Τυνησία, αφενός μεν, η Direction Generale des douanes και αφετέρου η Stil.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Ιουνίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 110 της 29. 4. 1988, σ. 27.  (3) ΕΕ αριθ. L 208 της 30. 7. 1987, σ. 18.  (4) ΕΕ αριθ. L 293 της 16. 10. 1987, σ. 37.